     บังเอิญเจอร้านนี้เพราะแวะซื้อของทำละครเวที เพราะเวลามีไม่มากแต่เคยได้ยินชื่อร้านนี้จากเพื่อนที่เรียนสตรีวิทยามาแล้วครั้งนึง จึงรีบเข้าไปอุดหนุนเพราะไหนๆก็ผ่านแล้ว
     การเดินทาง เดินมาทางเส้นบางลำภู ตรงไปทางซอยรามบุตรีก็จะเห็นร้านค่ะ เพราะร้านหาไม่ยากเลย
      บรรยากาศในร้านตกแต่งได้น่านั่ง ดูสบายๆนั่งคุยงานหรือจะนั่งเล่นชิวๆก็ได้ เสียดายที่บุ้งต้องรีบกลับไปทำงานต่อ เลยได้แต่ซื้อกลับบ้าน อดนั่งเลย
      มาหน้าเคาน์เตอร์สั่งเค้ก ทั้งพี่พนักงานและพี่เจ้าของร้านน่ารักมาก เห็นว่ามีเครปเค้กชาเขียวแต่มาช้าไป หมดซะแล้ว พี่เค้าก็แนะนำว่ามีเมนูโปรดของคุณผู้ชายที่ไม่ชอบหวานมาก ก็มีพวกเค้กดาร์กชอกโกแลต แต่เมนูขายดีของสาวๆอีกเมนูก็ต้องเครปเค้กซอสสตรอเบอรี่เลย อุ๊ย! ถูกใจสาวๆแบบบุ้งด้วยเช่นกัน เลยได้เครปเค้กสตรอเบอรี่ใส่กล่องกลับบ้ามาทาน 
     แพกเกจโอเคมากเลย เป็นกล่องที่ใส่ถุงเก็บความเย็นเหมือนแผ่นเจลลดไข้มาให้ กลับถึงที่หมายเค้กของบุ้งก็ยังอร่อยอยู่
    ราคาอยู่ที่ชิ้นละร้อยนิดๆ รสชาติก็ดีสมราคาค่ะ แป้งนุ่มครีมนุ่ม ซอสก็หวานอมเปรี้ยว ติดใจตรงซอสมาก เพราะไม่เลี่ยนเกินไป รับรองครั้งหน้าต้องกลับมาอุดหนุนร้านนี้อีกแน่นอนค่า